cyanic-selkie/wikianc huggingface dataset:
Ernesto Gavazzi
Gavazzi syntyi Seregnossa, Milanon maakunnan alueella Lombardiassa.
Neuvostoliiton vallankaappausyritys 1991
Kaappaus lopetti Neuvostoliiton
Gorbatšov palasi Moskovaan torstaiaamuna 22. elokuuta. Hän ei kyennyt reagoimaan tilanteeseen. Hän ylisti puheessaan tavanomaista neuvostofraseologiaa käyttäen Leniniä ja sosialismia, kun samaan aikaan Moskovassa kaadettiin Leninin ja Dzeržinskin patsaita Ljubjankan edestä ja Leninin mausoleumi suljettiin tuhoamisen pelossa yleisöltä.
Kaappausyrityksellä oli laajoja seurauksia, kun Jeltsin kielsi sen jälkeen sekä Neuvostoliiton että Venäjän kommunistiset puolueet. Kaappauksen jälkeiset neljä kuukautta olivat Neuvostoliiton lopun aikaa. Kommunististen puolueiden varat takavarikoitiin. Tämä jätti Gorbatšoville vain Neuvostoliiton presidentin aseman.
Valko-Venäjän, Ukrainan ja Venäjän johtajat perustivat Itsenäisten valtioiden yhteisön IVY:n Valko-Venäjän pääkaupungissa Minskissä. Täten ne hylkäsivät vuonna 1922 laaditun Neuvostoliiton perustaneen liittosopimuksen. IVYyn liittyi 21. joulukuuta 1991 Keski-Aasian tasavaltoja, muun muassa Armenia ja Azerbaidžan. Georgia liittyi IVY:hyn vuonna 1993. Aikoinaan Neuvostoliittoon 1940-luvulla pakkoliitetyt Baltian maat Liettua, Latvia ja Viro jäivät IVYn ulkopuolelle.
Mihail Gorbatšov erosi Neuvostoliiton johdosta 25. joulukuuta 1991. Eron jälkeen Neuvostoliiton lippu laskettiin Kremlin salosta pois. Tilalle nostettiin Venäjän federaation valko-sini-punainen trikolori. Neuvostoliitto lakkasi virallisesti olemasta. Sen hajoamista seurasi talousromahdus ja vakavia sosiaalisia ja väestöpoliittisia ongelmia useissa entisissä neuvostotasavalloissa ja verisiä aseellisia konflikteja Kaukasiassa, Keski-Aasiassa ja Moldovassa. Jälkikäteen Vladimir Putin on lausunut Neuvostoliiton hajoamisen olleen "vuosisadan suurin geopoliittinen katastrofi."
Ikkunaprinsessa
Ikkunaprinsessa (JHN 3004) on Rauli Badding Somerjoen albumi vuodelta 1982. Vuonna 1981 Somerjoki julkaisi singlen "Kuihtuu kesäinen maa"/"Ensimmäisenä iltana" (Karhu KRHS 101) ja aloitti yhteistyön Esa Pulliaisen johtaman Agents-yhtyeen kanssa. Rautalankamusiikkia soittanut Agents toi aivan uudenlaisen ilmeen Somerjoen musiikkiin, ja vuoden 1982 alkupuolella tehty single "Paras haihtua vaan"/"Ikkunaprinsessa" (Karhu KRHS 102) käänsi Baddingin uran taas uuteen nousuun. Jo edellinen single sai kohtalaista suosiota, mutta "Ikkunaprinsessasta" tuli se todellinen menestys, ja useiden mielestä juuri tämä Baddingin versio kappaleesta on se ainoa oikea. Singleä seurasi "Ikkunaprinsessa"-niminen albumi, joka sai hyvän vastaanoton. Levyllä on mukana kahden edellisen singlen kappaleet ja jo 1970-luvulla levytetty "Saanhan viimeisen tanssin", nyt uudelleen sovitettuna. Levyllä on myös muutama uusi laulu, muiden muassa Somerjoen sanoittama ja säveltämä "Kukkolaulu".
Neuvostoliiton vallankaappausyritys 1991
Kaappaus lopetti Neuvostoliiton
Janajev ja 11 muuta Elokuun kaappausta johtaneet tuomittiin vallankaappausyrityksestä. Heidät armahdettiin helmikuussa 1994.
Ikkunaprinsessa
Vuonna 2018 esitettiin epäily, että Somerjoen säveltämäksi merkitty albumin kappale "Kuihtuu kesäinen maa" olisi plagiaatti unkarilaisesta kappaleesta nimeltä "Minden ember boldog akar lenni", jonka ovat säveltäneet Attila Dobos ja Sandor Halmágyi ja jonka levytti ensimmäisen kerran vuonna 1966 unkarilainen laulaja Teri Harangozó. Somerjoen tiedetään käyneen Unkarissa kaksi kertaa, vuosina 1975 ja 1981.
Neuvostoliiton vallankaappausyritys 1991
Mielipiteitä
Neuvostoliittoa ja sen jälkeistä Venäjääkin kritisoinut vasemmistolainen sosiologi Boris Kagarlitski väittää kirjassaan Hajonnut monoliitti elokuun kaappaukseen liittyneen seikkoja, joita ei ole kerrottu julkisuuteen. Kagarlitskin mukaan kaappauksen takana oli näkymätöntä poliittista juonittelua. Kaappauksen epäonnistuminen ei olisi johtunut kaappaajien holtittomuudesta, valmistautumattomuudesta ja kyvyttömyydestä. Kaappaajat eivät valvoneet liikennettä ja mediaa, ja sotilaat olivat aseettomia. Ilmiselvää voimakasta vanhoillisten vastustajaa, avoimesti demokraattista Venäjän presidentti Boris Jeltsiniä ei pidätetty. Varapresidentti Rutskoita ja pääministeri Silajevia ei myöskään pidätetty.
Kaappaajilla oli noin viisi tuntia aikaa pidättää Jeltsin ja ottaa valvontaansa Valkoinen talo, tai tämänkin jälkeen saartaa se ja katkaista sähköt jne. Myöskään Maneesiaukiota ei saarrettu niin kuin eräässä Gorbatšovin ajan jättimielenosoituksessa. Monet kaappaajat olivat Gorbatšovin työtovereita, ja jopa stalinistiset Ampilov ja Nina Andrejeva vastustivat kaappausta. Kaappausta oli valmisteltu miltei vuosi, ja historiasta löytyi esimerkkejä onnistuneista kaappauksista – muun muassa neuvostojohtaja Nikita Hruštšovin syrjäyttäminen 1960-luvulla. Kaappauksen aikana Jeltsin oli televisiossa useamman kerran. Yksi kaappaajista, Tizjakov, kuului Arkadi Volskin Teollisuusjohtajien liittoon, jolla oli kytköksiä niin Gorbatšovin kuin Jeltsininkin ryhmittymiin. Keskuskomiteaa ei kutsuttu koolle eikä Gorbatshovia virallisesti erotettu. Erään Kommersant-artikkelin mukaan Jeltsin olisi sekaantunut kaappaukseen muka sen puolella olevana, ja sen jälkeen kaatanut kaappauksen. Jeltsin kutsui kansan kadulle, toisin kuin esim. Allende kukistumisensa alla vuonna 1973.
Väkijoukko ei olisi pystynyt estämään sitä vastaan toteutettua panssarihyökkäystä. Jeltsin tiesi, ettei Valkoista taloa vallata. Kagarlitskin mukaan kaappaajat olivat tietävinään varmasti, ettei Jeltsin nouse heitä vastaan ja että Jeltsinille kaappaus on samantekevä. Tosin kuitenkin kävi. Jeltsin petti kaappaajat harkiten ja kutsui väkijoukot puolustamaan Valkoista taloa panssareista huolimatta. Moskovaa miehittäneillä sotilailla ei ollut kovia patruunoita. Tieto siitä, ettei Valkoista taloa vastaan käytetä asevoimaa, olisi tullut luultavasti kaappaajilta itseltään. Kaappaajat pakenivat Krimille Gorbatšovin luo, ja muutaman päivän kuluttua kaappauksen lopusta Gorbatšov ilmoitti TV:ssä eroavansa NKP:stä ja että NKP:n omaisuus takavarikoidaan. Kagarlitskin mielestä kaappaus loi edellytykset oikeistopopulistisen diktatuurin syntymiselle Venäjälle.
Georgialaisen epäilyn mukaan Gorbatšov olisi itse ollut mukana hankkeessa, jonka tavoitteena olisi ollut Neuvostoliiton hajoamiskehityksen pysäyttäminen. Gorbatšovin paluun jälkeen Jeltsin syrjäytti Gorbatšovin ja Neuvostoliitto purettiin 25. joulukuuta 1991.
Jari Järvenpää
thumb|Rallicrossin SM-sarjan kilpailu [[Hyvinkäällä vuonna 2011. Järvenpää vasemmalla.]] Jari Järvenpää (s. 9. tammikuuta 1979 Siikainen) on kankaanpääläinen kilpa-autonkuljettaja. Kaudella 2009 hän ajoi SJ-Racing-tiimissä viidennelle sijalle Rallicrossin SM-sarjan 1. Divisioonassa. Ajoneuvona oli Mitsubishi Lancer Evolution. Kaudella 2008 Järvenpää sijoittui Autokrossi-luokan SM-hopealle ajokkinaan Toyota Starlet.
Jitterbug
Jitterbug on Yhdysvalloissa 1930-luvulla kehitetty paritanssi, jota tanssitaan yleensä swingin säestyksellä. Se sisältää rajuja, jopa akrobaattisia liikkeitä. Samantyylisiä tansseja ovat lindy hop ja jive. 1940-luvulla jitterbug tuli muotiin myös Euroopassa.
Lähteet
Jitterbug Jitterbug
Dar al-Aman
thumb|Raunioitunut [[Dar al-Amanin palatsi.]] Dar al-Aman on nykyisin Afganistanin Kabuliin kuuluva kaupunginosa sen keskustan lounaispuolella, joka rakennettiin kuningas Aman Allah Khanin valtakaudella 1920-luvulla Afganistanin uudeksi pääkaupungiksi. Paikalla aloitettiin useita suurimuotoisia rakennushankkeita, joita ei kuitenkaan koskaan viety niukkojen resurssien takia päätökseen. Myös maan hallinnollinen valtakeskus palautettiin vanhaan Kabuliin. Myöhemmin monet sen valmistuneista rakennuksista kärsivät suuria tuhoja Afganistanin sodissa.
Historia
thumb|vasen|Vanha Kabulin ja Dar al-Amain välinen rautatie vuonna 1923. Dar al-Amanin perusti Kabulin lounaispuolelle Afganistanin kuningas Aman Allah Khan 1920-luvulla. Nimi Dar al-Aman on eräänlainen sanaleikki. Arabiaksi se tarkoittaa "Rauhan taloa/aluetta", mutta samalla myös "Amanin taloa" rakennuttajansa mukaan. Aman Allah tunnettiin suurimittaisista rakennushankkeistaan ja Dar al-Amanista oli tarkoitus tulla Afganistanin uusi hallintokeskus. Dar al-Aman yhdistettiin Kabuliin kapearaiteisella rautatiellä ja paikalle kaavailtiin suuriluontoisia rakennushankkeita, joista kaikki eivät koskaan valmistuneet. Joitakin paikalle valmistuneita rakennuksia olivat esimerkiksi ranskalaisen arkeologi A. Godardin suunnittelema suuri kaksikerroksinen Dar al-Amanin palatsi, jonka länsipuolella on Taj Begin palatsi. Dar al-Amanin vanha kunnantalo on nykyisin Kabulin museo, jonka lisäksi paikalla oli nykyisin lähes kokonaan tuhoutunut parlamenttitalo. Paikalle rakennuttivat myös monet eri valtion viranomaiset ja hovin jäsenet. Laajamittaiset suunnitelmat osoittautuivat kuitenkin lopulta suhteettoman kaalliiksi valtiolle, jonka taloudelliset resurssit olivat hyvin niukat.
Afganistanin hallinnollinen keskus siirtyi jälleen vanhempaan Kabuliin Aman Allah kymmenvuotisen valtakauden jälkeen. Hänet kukistaneen Habib Allah Kalakanin lyhyen kauden aikana Dar al-Aman oli jonkin aikaa nimeltään Dar al-Habib ja vuosina 1930–1947 Dar al-Funun. Junaliikenne lakkautettiin ja monet lopuistakin valtion virastoista Dar al-Amanissa siirrettiin takaisin Kabuliin. Alueen rakennukset kärsivät mittavia vahinkoja myöhemmissä sodissa ja etenkin Afganistanin sisällissodan aikana. Monet niistä ryöstettiin ja tuhottiin. Joitakin on sittemmin myös korjattu. Uusi parlamenttitalo rakennettiin Intian tuella.
David Yonggi Cho
Cho oli taustaltaan buddhalainen ja kääntyi kristityksi 17-vuotiaana. Cho väitteli teologian tohtoriksi yhdysvaltalaisten perustamassa kristillisessä yliopistossa. Cho toimi Korean sodan aikaan tulkkina liittoutuneiden tukikohdassa. Cho vaikutti kansainvälisesti soluseurakuntamallin, paikallisseurakunnan vahvan rukouselämän sekä raamattukoulutuksen rakentajana. Cho perusti Yoido Full Gospely -seurakunnan vuonna 1958.
Cho toimi vuosina 1992–2000 World Assemblies of God -järjestön puheenjohtajana. Cho vieraili usein puhujana myös Suomessa.
Lahja Linko
Elli Lahja Maria Linko (o.s. Helén, 24. maaliskuuta 1890 Luumäki – 31. toukokuuta 1966) oli suomalainen oopperalaulaja. Äänialaltaan hän oli mezzosopraano.
Lahja Linko opiskeli laulua Helsingin musiikkiopistossa Abraham Ojanperän johdolla vuosina 1910–1911 ja Pietarin keisarillisessa konservatoriossa vuosina 1911–1915 sekä teki opintomatkoja Keski- ja Etelä-Eurooppaan. Hän oli kiinnitettynä Suomalaiseen Oopperaan vuosina 1919–1939 ja tänä aikana hänellä oli useita huomattavia rooleja mm. Richard Wagnerin ja Giuseppe Verdin sekä kotimaisissa oopperoissa. Hän esiintyi myös Georges Bizet'n oopperan Carmen pääroolissa.
Lahja Linko toimi laulunopettajana Sibelius-Akatemiassa vuosina 1932–1959 ja lehtorina vuosina 1950–1959. Hänen lauluoppilainaan olivat monet myöhemmin tunnetut laulajat, mm. Anna Mutanen, Sylvelin Långholm ja Maiju Kuusoja. Lahja Linko sai Pro Finlandia -mitalin vuonna 1948.
Lahja Lingon puoliso vuodesta 1916 oli säveltäjä ja pianisti Ernst Linko. Heidän tyttärensä oli oopperalaulaja Liisa Linko-Malmio.
Perttu Pölönen
Perttu Aku Anttoni Pölönen (s. 13. helmikuuta 1995 Nurmijärvi) on suomalainen futuristi, keksijä, puhuja, tietokirjailija, kolumnisti ja säveltäjä. Hän kehitti lukiolaisena Sävelkellon. Vuonna 2019 hän oli yksi Suomen kysytyimpiä puhujia.
Hän on valmistunut musiikin kandidaatiksi Sibelius-Akatemiasta säveltäjälinjalta.
Ura keksijänä
Pölönen alkoi kehittää sävelkelloa ollessaan 9. luokalla vuonna 2011, koska hän halusi kehittää musiikinteorian oppimista helpottavan välineen. Aloitettuaan lukion ja sävellysopinnot Sibelius-Akatemiassa Pölönen voitti Sävelkellolla lukiolaisille järjestetyn Innolukio-keksintökilpailun. Kilpailun järjestäjien kehotuksesta Pölönen haki keksinnölleen patentin. Hän voitti Sävelkellolla myös Tiedekeskus Heurekassa järjestetyn Tutki-Kokeile-Kehitä-kilpailun, jonka palkintona oli pääsy Euroopan unionin Young Scientist -kilpailun finaaliin Prahaan yhdessä 125 muun nuoren keksijän kanssa. Palkintoa kutsutaan nuorten Nobeliksi. Syyskuussa 2013 hän sai Prahassa yhden kolmesta pääpalkinnosta ja kutsun Nobel-juhliin Ruotsiin. Pölönen esitteli keksintöään muun muassa EU:n 200 tiedemiehelle Brysselissä järjestämässä konferenssissa ja Tukholman kansainvälisessä nuorten tiedeseminaarissa. Pölösen patentoiman keksinnön nimeksi tuli MusiClock.
Kesällä 2016 Pölönen kutsuttiin ainoana suomalaisena NASAn tutkimuskeskuksessa Kalifornian Piilaaksossa järjestetylle Singularity university -kesäkurssille, johon osallistui 80 henkilöä 45 eri maasta. Googlen sponsoroimalla kurssilla pohdittiin muun muassa sitä, miten uusia, nopeasti kehittyviä teknologioita voidaan käyttää globaalien ongelmien ratkaisemiseen. Kurssilla Pölönen ja hänen myanmarilainen kurssikaverinsa perustivat yleishyödyllisen 360ed-start-up-yrityksen, joka alkoi kehittää lisätyn todellisuuden opetussovelluksia Kaakkois-Aasian kehittyviin maihin.
Sävelkello voitti helmikuussa 2017 New Yorkissa järjestetyissä Interaction Awards -innovaatiokilpailussa oman kategoriansa. Fyysisten tuotteiden lisäksi MusiClockilla oli esimerkiksi maksullinen sovellus iPhonen sovelluskaupassa. Vuonna 2017 Pölönen kuului Millenial Boardiin, jossa nuoret kohtasivat yritysjohtajia ja keskustelivat heidän kanssaan uusien teknologioiden vaikutuksista.
Ura kirjoittajana ja puhujana
Pölönen on kirjoittanut kolumneja muun muassa Kauppalehteen ja Talouselämään.
Speakersforum valitsi Pölösen vuoden 2017 puhujatulokkaaksi.
Vuonna 2020 ilmestyi Pölösen futuristinen kirja Tulevaisuuden lukujärjestys, jossa hän käsitteli tulevaisuuden työelämässä tarvittavia taitoja, joita olivat hänen mielestään muun muassa tarinankerronta, myötätunto, rehellisyys, rohkeus ja kokeilu.
Vuonna 2019 Pölönen esiintyi puhujana kahdeksassa eri maassa lähes kaksisataa kertaa. Hän oli yksi Suomen kysytyimpiä puhujia.
Pölösen toinen kirja Tulevaisuuden identiteetit ilmestyi vuonna 2021 samoin kuin hänen ensimmäinen käännetty kirjansa, Future Skills. Yle Areenaan hän toteutti kymmenosaisen podcast-sarjan, jossa käsiteltiin tiedettä, taidetta, teknologiaa ja tulevaisuutta. Pölönen valitsi Lasten- ja nuortenkirjallisuuden Finlandia -voittajaksi Anne-Maija Aallon romaanin Mistä valo pääsee sisään.
Yksityiselämä
Pölönen asuu Helsingissä. Hän voitti 14-vuotiaana Suomen mestaruuden kolmiloikassa ja sijoittui mitaleille myös aitajuoksussa.
Anjalankosken vaakuna
thumb|150px|Anjalankosken vaakuna vuosina 1975–2008. Sama vaakuna oli [[Sippolan vaakunana vuosina 1952–1974.]]
Anjalankosken vaakuna oli Anjalankosken kaupungin tunnus. Sen on suunnitellut Jaska Hänninen vuonna 1952. Se oli alun perin käytössä Sippolan kunnan vaakunana, kunnes Sippola ja Anjala yhdistyivät Anjalankosken kauppalaksi vuonna 1975.
Anjalankosken vaakunassa on mustassa kentässä kaksi hopeasippua ristikkäin ja niiden alapuolella sinihopeinen lähde. Vaakunan aihe on mahdollisesti peräisin kertomuksesta, jonka mukaan Sippolan kirkon luona oli lähde, jonka reunalla oli tuohesta valmistettuja varrellisia juoma-astioita, lippejä. Paikallisessa murteessa lippi tunnettiin nimellä sippu.
Ķegums
Ķegums on kaupunki ja kunta Latvian keskiosissa Väinäjoen alajuoksulla. Paikkakunnalla on vesivoimala, jonka yli johtaa tie joen etelärannalta kaupunkiin joen pohjoisrannalle. Paikkakunta tunnetaan myös motocross-radastaan. thumb|upright|left|Hetki motocross-kilpailusta Ķegumsissa kesällä 2009.
Kaupungin pinta-ala on 6,8 km², josta 2,56 km² on vettä.
Kaupungin halki kulkee A6 valtatie (osa eurooppatietä ) ja sen vieressä Riiasta itään johtava rautatie. Ķegums sai kaupunginoikeudet 1993. Kaupungin pormestari on Roberts Ozols.
Saparmurat Nijazov
Saparmurat Atajevitš Nijazov (, 19. helmikuuta 1940 – 21. joulukuuta 2006) oli Turkmenistanin johdossa vuosina 1985–2006, turkmeenien kommunistisen puolueen ensimmäinen sihteeri 1985–1991 ja maan presidentti 1991–2006, elinikäinen presidentti vuodesta 2002, ministerineuvoston puheenjohtaja, Turkmenistanin demokraattisen puolueen johtaja, asevoimien ylipäällikkö, kansanneuvosto Khalk Maskhalatin ja kansallisen turvallisuusneuvoston puhemies. Maailman turkmeenien järjestön johtajana hänellä oli arvonimi Türkmenbaşy (turkmeenien suuri johtaja).
Global Witness -ihmisoikeusjärjestön mukaan Nijazovin hallinnassa oli yli 3 miljardia Yhdysvaltain dollaria Deutsche Bank issa Saksassa.
Elämäkerta
Nijazov jäi orvoksi hänen isänsä kaaduttua toisessa maailmansodassa ja maanjäristyksen tuhottua Ašhabadin 1948. Hänet kasvatettiin Neuvostoliiton orpokodissa ja kaukaisen sukulaisen luona. Hän valmistui Leningradin teknillisestä yliopistosta sähköinsinööriksi 1966 ja työskenteli aluksi Bezmeinskajan voimalaitoksella Ašgabatissa.
Nijazov liittyi vuonna 1962 kommunistipuolueeseen ja nousi ministerineuvoston johtoon vuonna 1985 ja Turkmenistanin SNT:n kommunistisen puolueen ensimmäiseksi sihteeriksi, kun Mihail Gorbatšov erotti entisen johtaja Muhammad Gapurovin puuvillakauppaan liittyneen korruption vuoksi. Nijazov tuki vuoden 1991 kaappausyritystä Gorbatšovia vastaan ja pysyi maan johdossa Neuvostoliiton hajoamisen jälkeen. Hänestä tuli korkeimman neuvoston puhemies, maan valtiopäämies 13. tammikuuta 1990. Hänet valittiin ilman vastaehdokkaita 27. lokakuuta 1990 maan ensimmäiseksi presidentiksi. Hänen johdollaan Turkmenistan julistautui itsenäiseksi 21. kesäkuuta 1991. Uuden perustuslain jälkeisissä presidentinvaaleissa kesäkuussa 1992 hän sai ilman vastaehdokkaita 99,95 % äänistä. Hänen kauttaan jatkettiin tammikuussa 1994 kansanäänestyksellä vuoteen 2002. Hän oli myös pääministeri ja ainoan sallitun puolueen, entisen kommunistipuolueen, nykyisen demokraattisen puolueen johtaja. Vuoden 1992 presidentinvaalit olivat viimeiset järjestetyt ja 1999 maan parlamentti poisti kausirajoitukset ja elokuussa 2002 julisti hänet elinikäiseksi presidentiksi. Hänelle tehtiin laaja sydänleikkaus Saksassa 1997, mutta silti hänen terveydentilaansa kuvattiin erinomaiseksi. Häntä vastaan tehtiin 25. marraskuuta 2002 murhayritys, joka johti näytösoikeudenkäynteihin ja puhdistuksiin. Vuoden 2004 vaaleissa kaikki ehdokkaat olivat Nijazovin kannattajia.
Sisäpolitiikassa Nijazov ajoi vahvan nationalistista politiikkaa, suosi turkmeenin kieltä ja kielsi venäjänkielisen median, mikä sai koulutetuimman kansanosan jättämään maan, mikä puolestaan johti muun muassa koulutusjärjestelmän lamautumiseen.
Viimeisinä vuosinaan Nijazov kärsi sydänvaivoista. Hän menehtyi 66-vuotiaana sydänkohtaukseen aamuyöstä 21. joulukuuta 2006 hallittuaan maataan 21 vuotta. Nijazov haudattiin 24. joulukuuta kotikyläänsä kymmenen kilometrin päähän maan pääkaupungista vanhempiensa ja kahden veljensä viereen. Nijazovin ruumis oli esillä hautausta edeltävänä päivänä presidentinlinnassa.
Ulkopolitiikka
Ulkopolitiikassa Nijazov korosti puoluettomuutta, joka kirjattiin perustuslakiin. Maahan viitataan usein "itsenäisenä, neutraalina Turkmenistanina". Maa liittyi sitoutumattomien maiden liikkeeseen 1995 ja pyrki läheisiin väleihin Turkin ja Iranin kanssa. Maan suurimpana kauppakumppanina Turkki ohitti pian Venäjän. Turkmenistan tuki Venäjää jossain asioissa, mutta pyrki toisaalta patoamaan Venäjän vaikutusvaltaa. Venäjä ja Turkmenistan sopivat 1993 yhteistyöstä Iranin ja Afganistanin vastaisten rajojen vartioinnissa, mutta Turkmenistan sanoi sopimuksen irti vuonna 1999 ja Venäjän rajavartijat vetäytyivät.
Vuonna 2006 Euroopan komissio ja Euroopan parlamentin kansainvälisen kaupan komissio myönsivät Turkmenistanille suosituimmuusaseman kaupassa Euroopan unionin kanssa maan myönnyttyä "ihmisoikeuskeskusteluun" EU:n kanssa. EU:n päätöksen syyksi nähtiin halu päästä käsiksi Turkmenistanin kaasuvaroihin.
Henkilökultti
Nijazov rakensi ympärilleen voimakkaan henkilökultin, ja häneen viitataan usein nimityksellä Türkmenbaşy, turkmeenien suuri johtaja. Entinen Krasnovodskin kaupunki nimettiin uudelleen hänen mukaansa. Maan kaikissa seteleissä, kolikoissa ja useimmissa rakennuksissa on Nijazovin kuva. Hän nimesi kalenterin kuukaudet uudelleen itsensä, äitinsä, perheenjäsentensä, kirjansa, Turkmenistanin itsenäisyyden, lipun, liittoutumattomuuden ja maan historian sankarien mukaan.
Nijazov on kirjoittanut kaksiosaisen teoksen Ruhnama (sielukirja). Ensimmäinen osa ilmestyi 19. syyskuuta 2001, joka nykyisin on kansallinen juhlapäivä. Teos on kokoelma hänen ajatuksiaan turkmeenien identiteetistä, historiasta ja kohtalosta. Sitä kuvataan pyhäksi ja verrataan Raamattuun ja Koraaniin. Ruhnama on nykyisin pakollista luettavaa jokaiselle kansalaiselle. Siitä opetetaan kouluissa, yliopistoissa ja valtion viran saamiseksi teoksen sisältö on tunnettava tarkasti. 20. maaliskuuta 2006 Nijazov lupasi televisiossa, että jokainen joka lukee teoksen kolme kertaa, pääsee taivaaseen. Ašgabatin itsenäisyyden puistossa sijaitsee teoksen kunniaksi rakennettu suuri kirjaa muistuttava monumentti. Muut hänen teoksensa ovat runoja. Hän on myös sanoittanut maansa kansallislaulun, Garaşsyz, Bitarap, Türkmenistanyň Döwlet Gimnin.
Nijazov on tunnettu erilaisista erikoisista määräyksistään, jotka koskevat myös kansalaisten yksityiselämää. Kun hän lopetti tupakanpolton leikkauksensa jälkeen, hän määräsi myös ministerit tupakkalakkoon ja kielsi julkisen tupakanpolton. Myöhemmin hän kielsi nuorilta miehiltä parran ja pitkän tukan. Hän on myös kieltänyt baletin, oopperan, ja nauhoitetun musiikin esittämisen televisiossa, radiossa, julkisissa tapahtumissa ja häissä. Hän on sulkenut myös kaikki kansallispuistot ja useita kirjastoja. Hän hyökkäsi maan terveydenhuoltoa vastaan erottamalla 15 000 työntekijää sairaanhoidosta ja korvaamalla heidät armeijan henkilökunnalla.
Kuolema
Nijazovin ilmoitettiin torstaina 21. joulukuuta 2006 kuolleen yöllä 01:10 Ašgabatin aikaa yllättävään sydänkohtaukseen. Vasta edellisessä kuussa hänellä oli ilmoitettu olevan sydänsairaus. Valtiotelevisio näytti hänen kuvaansa mustissa kehyksissä, kun kuuluttaja luki hänen saavutuksensa. Nijazov ei ollut valmistellut vallanvaihtoa eikä nimittänyt itselleen seuraajaa.
Perustuslain mukaan presidentin kuollessa parlamentin puhemies ottaa presidentin valtaoikeudet, ja uudet vaalit järjestetään kahden kuukauden kuluessa. Parlamentin puhemies oli Ovezgeldy Atajev, jonka tiedotusvälineet aluksi kertoivat asettuvan johtoon. Maan oikeusministeri nosti kuitenkin syytteen häntä vastaan edes poistamatta puhemiehen syytesuojaa, ja hänet pidätettiin kaksi tuntia myöhemmin. Maan turvallisuusneuvosto nimitti hätäkokouksessaan johtoon varapääministeri Gurbanguly Berdimuhammedovin, joka voitti helmikuussa 2007 järjestetyt presidentinvaalit.
Arthur Hiller
thumb|Hiller vuonna 2011. Arthur Hiller OC (22. marraskuuta 1923 Edmonton – 17. elokuuta 2016 Los Angeles, Kalifornia, Yhdysvallat ) oli kanadalainen elokuvaohjaaja.
Hiller valmistui Toronton yliopistosta ja aloitti show-uransa televisiossa 1950-luvulla. Hän alkoi menestyä elokuvien parissa jo Nuoruuden huuman ohjauksen jälkeen vuonna 1957. 1960-luvulta ovat muiden muassa sellaiset elokuvat kuin Valkoisten hevosten ihme (1963), Sodassa ja rakkaudessa (1964), Rakas varkaani (1966) ja Taistelu Tobrukista (1966).
Vuonna 1970 ilmestynyt Rakkaustarina on Hillerin uran suurimpia menestyksiä: hänet palkittiin ohjauksestaan Golden Globella ja hän oli ehdolla myös Oscar-palkinnon saajaksi. Hillerin 1970-luvun muuhun tuotantoon kuuluvat esimerkiksi Don Quijote – Mies La Manchasta (1972), W. C. Fields ja minä (1976), Hopeanuoli (1976), Yön siivet (1979) ja Älkää ampuko hammaslääkäriä (1979). Hän voitti elokuvallaan The Hospital (1971) Berliinin elokuvajuhlien Hopeisen karhun.
Hiller oli 14. helmikuuta 1948 lähtien naimisissa Gwen Hillerin kanssa.
Crohnin tauti
thumb|Crohnin taudin yleisimmät esiintymisalueet: [[Ohutsuoli#Ohutsuolen rakenne|sykkyräsuoli (ileum), ileokoolinen (ileocolic) ja paksusuoli (colon).  ]]
Crohnin tauti (morbus Crohn, regionaalinen enteriitti) on krooninen, tulehduksellinen suolistosairaus. Crohnin tauti ja siihen usein sekoitettava colitis ulcerosa tunnetaan englanninkielisellä nimellä inflammatory bowel disease, IBD. Crohnin tauti ei tartu. Sen uskottiin pitkään olevan autoimmuunisairaus, mutta uusimmat tutkimukset ovat osoittaneet sen johtuvan immuunivajeesta. Crohnin tauti on nimetty sen kuvanneen yhdysvaltalaisen gastroenterologi Burrill Bernard Crohnin (1884–1983) mukaan.
Esiintyvyys
right| right|
Crohnin tautia sekä colitis ulcerosaa eli haavaista paksusuolentulehdusta esiintyy Suomessa enemmän kuin muissa Euroopan maissa. Yhdeksän ihmistä 100 000:ta kohti sairastuu Suomessa vuosittain Crohnin tautiin. Tyypillinen sairastumisikä on 20–35 vuotta, joten tautia voidaan luonnehtia nuorten aikuisten taudiksi.
Lapset yleensä sairastuvat noin 12-vuotiaina. Lapsilla sairaus aiheuttaa kasvuhäiriöitä, ellei ravitsemustilaan kiinnitetä erityistä huomiota. Esiintyvyys on 150–200 tapausta 100 000 asukasta kohti. Crohnin tautia sairastavia on Suomessa noin 5 000, ja uusia tapauksia ilmenee vuosittain 400. Crohnin tautiin ja colitis ulcerosaan sairastuneiden kokonaismäärä on 6,5-kertaistunut 1990-luvun alusta, jolloin sairastuneita oli vain 7 500. Vuonna 2023 tulehduksellisia suolistosairauksia sairasti lähes 58 000 suomalaista. Crohnin tautia esiintyy eniten pohjoisilla leveysasteilla sijaitsevien länsimaiden kaupunkiväestöllä.
Taudin kulku
Crohnin tauti alkaa yleensä nuorena, eikä sukupuolieroja taudin esiintyvyydessä ole havaittu. Kyseessä on elinikäinen sairaus, joka sisältää aktiivisia vaiheita. Yleensä vanhemmiten tauti kuitenkin rauhoittuu. Tulehduksellista suolistosairautta sairastavien naisten elinikä on keskimäärin 7–8 vuotta tavallista lyhyempi ja miesten 5–6 vuotta.
Riskitekijät
Crohnin taudin synty on toistaiseksi suurelta osin tuntematon. Perintötekijöillä ja ympäristötekijöillä tiedetään olevan vaikutusta sairastumiseen.
Helsingin yliopistossa tehdyssä tutkimuksessa on havaittu, että niillä, jotka ovat saaneet lapsena 7–10 antibioottikuuria, esiintyy yli kolme kertaa enemmän Crohnin tautia. Yhteys on suurempi pojilla kuin tytöillä. Yhteys tuli esiin etenkin kefalosporiineihin kuuluvien antibioottien kohdalla.
Runsaasti virvoitusjuomien, makeiden herkkujen, sipsien ja lihajalosteiden kaltaisia valmisruokia nauttivilla esiintyy noin 50 prosenttia enemmän Crohnin tautia kuin niitä nauttimattomilla sen jälkeen, kun muut riskitekijät on vakioitu. Yhtenä syynä voivat olla valmisruoan sisältämät emulgaattorit, maltodekstriini ja titaanioksidi, koska ne saattavat häiritä suolistoflooraa. Suurin vaikutus oli kuitenkin ranskalaisten perunoiden ja kananugettien kaltaisen uppopaistetun ruoan nauttimisella. Sillä väestöryhmällä, joka nautti vähintään kerran päivässä uppopaistettua ruokaa, esiintyi noin kolme kertaa enemmän Crohnin tautia kuin niillä, jotka eivät syöneet uppopaistettua ruokaa. Sen sijaan suolan, prosessoimattoman lihan, meijerituotteiden, tärkkelyspitoisen ruoan, hedelmien, vihannesten ja palkokasvien nauttiminen ei ollut yhteydessä Crohnin taudin esiintyvyyteen.
Eläinkokeissa on havaittu, että Saccharomyces cerevisiae -nimisen hiivan esiintyminen suolistossa pahentaa sairautta. Crohnin taudin yhteyttä nautojen paratuberkuloosiin epäillään. Sen aiheuttajana on Mycobacterium paratuberculosis -bakteeri.
Crohn-potilaan lapsilla on noin 10–20 %:n riski sairastua Crohnin tautiin tai colitis ulcerosaan. Colitis ulcerosa on Crohnin taudin tapainen sairaus, joka kuitenkin rajoittuu vain paksu- ja peräsuolen alueelle.
Oireet
Yleisimmin Crohnin tauti esiintyy paksusuolessa sekä erityisesti ohutsuolen loppuosassa, mutta tautia voi kuitenkin esiintyä missä tahansa ruoansulatuskanavan alueella. Crohnin oireita ovat muun muassa ripuli tai ummetus, vatsakivut (usein oikealla alavatsassa muistuttaen umpilisäkkeen tulehdusta), väsymys, laihtuminen ja kuume. Tauti voi näkyä suussa olevina haavaumina eli aftoina. Tauti diagnosoidaan oireiden, mahalaukun/paksusuolen tähystyksen avulla ja koepaloin, ja tutkimuskeinona voi olla myös ohutsuoliröntgentutkimus taikka ohutsuolen kapselikuvaus tai magneettikuvaus (MRI).
Perianaalinen Crohnin tauti
Peräaukon ympärillä olevat polyypit ovat tavallinen Crohnin taudin perianaalinen ilmenemismuoto. Tavallisesti ulokkeet ovat pehmeitä ja kivuttomia, paitsi tulehduksen aktiivisessa vaiheessa, jolloin ne muuttuvat kiinteiksi ja aristaviksi. Myös haavaumia voi esiintyä sekä fisteleitä. Näiden kulkureitti iholle on usein haaroittuva, ja iholla voi olla useita finnimäisiä paiseita, jotka erittävät kellertävää tai verensekaista eritettä. Fisteleitä hoidetaan ensisijaisesti lääkehoidolla, mutta kirurginen poisto voi olla myös tarpeen.
Lääkehoito
Immunosuppressiivisesta lääkityksestä on hyötyä myös pahenemisvaiheiden estohoitona. Solunsalpaajien vaikutus alkaa hitaasti 3–6 kuukauden aikana. Jos hoitovaste saavutetaan, lääkitystä jatketaan 3–5 vuotta tai tarvittaessa pidempäänkin. Immunosuppressantteja ovat Azamun®, Imurel®, Trexan®, Metoject®, Mercaptopurin®, Ebetrex® ja Injexate®.
Vaikean Crohnin taudin hoidossa voidaan käyttää myös biologisia lääkkeitä, jotka vaikuttavat tulehduksen välittäjäaineisiin tai estävät tulehdusta aiheuttavien ja ylläpitävien valkosolujen toimintaa. Biologiset lääkkeet parantavat tulehdusta, normalisoivat veren tulehdusarvoja ja lievittävät oireita. Osa biologisista lääkkeistä annetaan infuusiona sairaalassa, osa pistetään itse kotona. Näitä ovat Humira® (vaikuttava aine adalimumabi), Remicade® (vaikuttava aine infliksimabi), Entyvio®, Remsima®, Inflectra®, Stelara ®, Amgevita®, Hulio® ja Hyrimox® Biologiset lääkkeet ovat hyvin kalliita, mutta ne ovat erityiskorvattavia.
Muita lääkkeitä: Myös kannabiksen on todettu olevan tehokas lääke sairauden hoitoon.
Crohnin tautia sairastava saa erityisesti kyseisen sairauden hoitoon tarkoitetuista lääkkeistä alemman erityiskorvattavuuden (AE 208), jolloin lääkkeen hinnasta korvataan 65 %. Erityiskorvattavuutta pitää hakea Kelalta.
Ravintolisät
Tutkimuksista on saatu viitteitä siitä, että veren korkeat D-vitamiinitasot vähentävät riskiä sairastua Crohnin tautiin ja myös taudin oireiden uusiutumisen vakavuutta. Ravintolisistä peruskorvausta pitää hakea erikseen. Peruskorvauksen saa ravintolisistä, jos ravinnon imeytyminen on merkittävällä tavalla häiriintynyt.
Leikkaushoito
Jos tautia ei saada muuten kuriin tai jos se aiheuttaa fistuloiden kehittymistä, suolen tukkeuman tai verenvuotoa, pahiten tulehtunut suolen osa poistetaan leikkauksessa ja korvataan avanteella. Poistoleikkaukseen joudutaan turvautumaan myös joissakin vaikeissa tautimuodoissa sekä taudin aiheuttamissa komplikaatioissa.
Ruokavaliohoito
Ruokavaliohoidolla pyritään parantamaan Crohnin tautia sairastavan ravitsemustilaa tai helpottamaan oireita. Vuonna 2016 julkaistun kokeellisen tapaustutkimuksen mukaan vaikea-asteisen ja hoitoresistentin Crohnin taudin oireet saattavat kadota asteittain täysin kymmenessä kuukaudessa erittäin vähähiilihydraattisella ruokavaliolla.
Myös pelkän karrageenin eli eucheuma-levän (lisäaine E407) välttäminen helpottaa monien Crohn-potilaiden suolisto-oireita, koska sen on todettu tutkimuksissa vaikuttavan Crohnin tautiin.
Crohnin tautia sairastavia on neuvottu perinteisesti suosimaan perunaa, kalaa, vähärasvaista lihaa, riisiä, vaaleaa leipää, marjakeittoja, banaania ja säilykehedelmiä sairauden ollessa aktiivivaiheessa ja välttämään mahdollisesti kaalia, sipulia, palkokasveja, paprikaa, naurista, lanttua, selleriä, omenoita, tuoreita leivonnaisia, käristettyjä ruokia, kuivattuja hedelmiä, ksylitolia, sorbitolia ja muita makeutusaineita, voimakkaita mausteita, kahvia, olutta, maitoa ja runsaasti hiilihappoa sisältäviä juomia. Perinteisistä ravintosuosituksista on kuitenkin huomattu, että sopivien ja ei-sopivien luettelot ovat hyvin yksilöllisiä, eli se, mikä on sopinut joillekin potilaille, ei ole sopinut välttämättä lainkaan muille.
Zapadnikit
Zapadnikit (, zapadnik) olivat 1800-luvun venäläisiä kirjailijoita ja ajattelijoita, jotka vastustivat venäläisen perinteisen ortodoksisen kulttuurin romantisoivaa ihailua eli slavofiliaa. Zapadnikit eivät olleet yhtenäinen ryhmä. He pitivät Venäjän kulttuuria takapajuisena ja kannattivat läntisten vaikutteiden omaksumista maahan sen kehittämiseksi.
Venäjän aatehistorialle on jatkuvasti ollut ominaista läntisten ja perinteisten venäläisten kulttuurielementtien taistelu. Zapadnikit muodostivat epäyhtenäisen ryhmän, joiden keskeinen idea oli tsaari Pietari Suuren aloittaman maan modernisoimisen vaaliminen. Heillä oli aluksi enemmän vaikutusvaltaa senaatissa, Pyhässä synodissa ja paikallishallintoa edustavissa semstvoissa kuin kilpailijoillaan slavofiileilla.
Zapadnikit pyrkivät myös kirkkojen yhdistämiseen tai ainakin ortodoksisuuden ja roomalaiskatolisuuden lähentämiseen, mikä oli slavofiileille kauhistus: heidän mielestään Länsi-Eurooppa saattoi pelastua vain idän avulla. Valtion suhteen zapadnikit halusivat alhaalta tapahtuvaa uudistamista esimerkiksi semstvojen avulla, kun taas slavofiilien mielestä uudistusten piti tulla ylhäältä annettuina. Zapadnikien ihanteena oli parlamentarismi ranskalaisessa tai brittiläisessä merkityksessä.
Zapadnikkien vaikutusvallan väheneminen
Slavofiilit pääsivät hallitsevaan asemaan Aleksanteri II:n aikana, jolloin Moskovskije vedomosti -lehti ja sen päätoimittaja Mihail Katkov käyttivät Puolan kapinaa 1863 hyväkseen slavofiilisten henkilöiden nimittämisessä ministeriöiden johtoon. Samalla heräsi heimoaate, jonka perusteella veljeskansat kuten bulgaarit ja serbit tuli vapauttaa Osmanien ikeestä, mikä johti sittemmin muun muassa Balkanin sotaan ja mahdollisesti osasyynä jopa tsaarinvallan kukistumiseen.
Sanan myöhempi merkitys
Zapadnikeiksi on myöhemmin Venäjällä kutsuttu länsimielisiä poliitikkoja tai länsimielisyyttä ylipäänsä.
Yhdysvaltain Grand Prix 2021
Yhdysvaltain Grand Prix 2021 (virallisesti Formula 1 Aramco United States Grand Prix 2021) oli Formula 1 -kauden 17. osakilpailu, joka ajettiin 24. lokakuuta Circuit of the Americasin moottoriradalla Texasissa Yhdysvalloissa.
Vapaat harjoitukset
Osakilpailuviikonlopun alussa ilmoitettiin, että Mercedeksen Valtteri Bottas, Aston Martinin Sebastian Vettel ja Williamsin George Russell vaihtavat autoihinsa uudet moottorinosat ja saavat tästä syystä lähtöruuturangaistukset kilpailuun. Ensimmäisissä vapaissa harjoituksissa nähtiin muutama pyörähtäminen ja leveäksi ajaminen Ferrarin Charles Leclercin, Mclarenin Lando Norrisin ja Haasin Nikita Mazepinin toimesta. Harjoitusten erikoinen tilanne tapahtui Alfa Romeo Racingin Antonio Giovinazzille, kun hän joutui palaamaan takaisin varikolle havaittuaan kypäränsä olevan liian epämukava ajon aikana. Alpinen Fernando Alonson auto pysähtyi teknisen vian vuoksi radalle, jolloin ratavirkailijat laittoivat punaiset liput radalle. Ensimmäisten vapaiden harjoitusten nopein oli Bottas ennen tallikaveriaan Lewis Hamiltonia ja Red Bullin Max Verstappenia.
Toisissa vapaissa harjoituksissa keskeisin haaste kuljettajilla oli ruuhkan muodostuminen. Alonson tekninen vika oli saatu korjattua, mutta hän pyörähti soralle mutkassa 19, josta hän pääsi kuitenkin jatkamaan takaisin varikolle. Harjoitukset eivät sopineet Verstappenille, koska hän joutui ajamaan Hamiltonia vastaan rengas rengasta vasten viimeiseen mutkaan aikakierroksellaan, mistä hän osoitti mieltään Hamiltonia kohtaan haukkumalla tätä idiootiksi ja näytti tälle keskisormeaan. Verstappen jumiutui myös harjoitusten aikana ruuhkaan nopeilla aikakierroksillaan, mutta hän ei ajanut niitä loppuun asti ja päätti keskittyä pitkien matkojen testaamiseen. Toisten vapaiden harjoitusten nopein oli Red Bullin Sergio Pérez, toinen Norris ja kolmas Hamilton.
Kolmansissa vapaissa harjoituksissa esiintyi korkeita lämpötiloja ja puuskatuulia, mitkä vaikuttivat kuljettajien ajoihin aiheuttamalla pyörähtämisiä. Verstappenin ja Hamiltonin nopeimmat kierrosajat hylättiin, koska he ylittivät ratarajat yhdeksännessä mutkassa. Pérez oli myös kolmansien vapaiden harjoitusten nopein, Ferrarin Carlos Sainz toinen ja Verstappen kolmas. Harjoitusten jälkeen Red Bull havaitsi murtumakohdan Verstappenin auton takasiivessä ja sen seurauksena korjasi siiven, sekä vahvisti Pérezin takasiiven rakennetta.
Aika-ajot
Alpine päätti vaihtaa Alonso moottorin ennen aika-ajoja, koska moottorissa oli havaittu teknisiä vikoja kolmansien vapaiden harjoitusten aikana. Aika-ajojen ensimmäisen osion alkuvaiheessa Mercedeksellä oli vaikeuksia päästä viiden parhaimman joukkoon, kun McLaren ja Red Bull ajoivat nopeimpia aikakierroksia. Giovinazzi onnistui pääsemään pyörähdyksestään huolimatta jatkoon, mutta hänen tallikaverinsa Kimi Räikkönen karsiutui ja Aston Martinin Lance Stroll puolestaan karsiutui hylätyn kierrosajan vuoksi.
Toisessa osiossa Pérezillä ja McLaren Daniel Ricciardolla oli paineita päästä jatkoon, koska heidän nopeimmat kierrosajat hylättiin ratarajojen ylittämisen vuoksi, mutta he onnistuivat pääsemään kymmenen parhaan joukkoon. Russellin osalta aika-ajot päättyivät karsiutumiseen, kun hänen viimeisen kierroksen aika hylättiin.
Kilpailu
Kilpailun lähdössä Hamilton ohitti Verstappenin ja nousi kilpailun johtoon. Verstappen nousi Pérezin päästämänä toiseksi. Myös Norris taisteli lähdössä Ricciardoa ja Sainzia vastaan, kun kolmikko meni rinnakkain mutkassa 12 ensimmäisen kierroksen aikana. Kyseenalaisin tilanne koettiin Alonson ja Räikkösen taistelun aikana, kun Räikkönen ohitti Alonson radan ulkopuolelta, eikä häntä määrätty antamaan sijaa takaisin Alonsolle. Tilanteesta järjestettiin kilpailun jälkeen erillinen palaveri.
Kilpailun aikana taistelu oli tiukkaa taktikointia Hamiltonin ja Verstappenin välillä. Verstappen teki varikkopysähdyksensä ensin kovalle seokselle ja hän pääsi Hamiltonin ohi kierrosta myöhemmin, kun Hamilton putosi oman varikkokäyntinsä jälkeen kauas taakse. Mercedeksen oman arvion mukaan pysähtyminen kahdeksannella kierroksella olisi voinut olla Hamiltonille parempi ratkaisu. Kärkitaistelun takana Ricciardo ja Sainz taistelivat, minkä aikana Ricciardo teki uhkarohkeita hyökkäys- ja puolustusliikkeitä. Mazepinin kilpailu puolestaan vaikeutui, kun hänen autonsa päätukirakenne hajosi.
Kilpailun aikana nähtiin kolme keskeytystä, kun Gasly keskeytti jousitus-/ripustusongelmaan, Alpinen Esteban Ocon jousituksen mekaaniseen vikaan ja Alonso puolestaan takasiiven hajoamiseen. Räikkönen taisteli Vetteliä vastaan pistesijoituksesta, mutta hän pyörähti ja menetti sijoituksensa Vettelille. Pérezin osalta kilpailu oli henkisesti ja fyysisesti kuormittava kilpailun aikana, mikä osittain johtui juomapullon nestesyötön toimintahäiriöstä ja hän jäi kilpailun ajaksi ilman juotavaa.
Verstappenin ja Hamiltonin tehtyä toiset varikkopysähdyksensä heidän eteensä tulivat kierroksella ohitettavat autot, jolloin viiimeisten kierrosten alkaessa aikaero oli kutistunut 1,3 sekuntiin. Verstappen voitti osakilpailun, Hamilton oli toinen ja Pérez kolmas.
Aurinkolämmitys
Aurinkolämmityksessä energiaa käytetään suoraan lämpönä muuttamatta se sähköksi. Aurinkolämpöjärjestelmällä voidaan lämmittää käyttövettä, teollisuuden prosessivettä sekä rakennuksia. Aurinkolämpöä käytetään esimerkiksi huoneistojen ilman sekä käyttöveden ja uima-altaiden lämmitykseen.
Laura Tamminen
Laura Inkeri Maliniemi (o.s. Tamminen, myöh. Parker; 30. toukokuuta 1917 – 23. maaliskuuta 2001 Pålsboda, Ruotsi) oli suomalainen pikaluistelija.
Aurinkolämmitys
Uusiutuvan aurinkolämmön avulla voidaan korvata esimerkiksi öljyn, hiilen ja kaasun käyttöä lämmitysenergian tuotannossa.
Tekniikka
320px|thumb|Aurinkokeräimiä [[australialaisen pesulan katolla.]]
Aurinkolämpö otetaan talteen aurinkokeräimellä, josta lämpö siirretään käyttökohteeseen välinesteellä tai ilmalla. Aurinkokeräimistä suurin osa on levykeräimiä. Vakuumikerääjä on kalliimpi, mutta sillä päästään korkeampiin lämpötiloihin.
Laura Tamminen
Tamminen voitti yleisluistelijoiden MM-pronssia Tampereella 1939: hän sijoittui vähäväkisessä kilpailussa kolmanneksi Verné Leschen ja Liisa Salmen jälkeen pistein 252,81. Yleisluistelun Suomen-mestaruuskilpailuista Tamminen saavutti kolme hopea- ja kolme pronssimitalia. Tamminen aloitti uransa 14-vuotiaana yhdessä Verné Leschen kanssa vuonna 1932 ja lopetti vuonna 1939. Tamminen edusti Helsingin Luistinkiitäjiä.
Aurinkolämmitys
Tekniikka
Aurinkolämpöjärjestelmä sisältää seuraavat osat ja komponentit: Lämminvesivaraajan sisältyminen järjestelmään vaihtelee asennuskohteista riippuen: monissa kohteissa vesivaraaja on valmiina, kun toisiin se pitää hankkia osana aurinkolämpöjärjestelmää. Olemassa olevaa varaajaa hyödynnettäessä pitää tapauskohtaisesti ratkaista lämmön siirtäminen aurinkolämpöpiiristä lämmitysverkkoon.
Laura Tamminen
Tammisen vanhemmat olivat Emil Albanus Tamminen ja Hilja Vilhelmiina (o.s. Silander). Tammisen puolisot olivat panimomestari Kalervo Parker (1918–1996) vuodesta 1944 ja kaivosinsinööri Martti Maliniemi (1920–1971) vuodesta 1949. Maliniemet muuttivat myöhemmin Ruotsiin asumaan. Tamminen valmistui Invalidisäätiön lääkintävoimisteluinstituutista 1947. Hän oli ammatiltaan sairaanhoitaja.
Aurinkolämmitys
Tekniikka
Aurinkolämpöä voidaan varastoida varaajaan, rakenteisiin tai maaperään myöhempää käyttöä varten. Ilmakiertoisilla aurinkokeräimillä lämpöä tuodaan suoraan lämmitettävään tilaan tai lämpövarastoon. Ilmakiertoinen aurinkolämmitys toimii ilman patteriverkostoa tai erillistä aurinkovaraajaa.
Aurinkolämmityksen kombijärjestelmä mahdollistaa samanaikaisesti lämpimän veden ja tilan lämmityksen. Rakennusten lämmittämisessä paras hyötysuhde saavutetaan yhdistämällä aurinkokeräin ja varaaja vesikiertoiseen lattialämmitykseen, joka ei vaadi yhtä korkeaa lämpötilaa kuin patterilämmitys.
Aurinkolämmön hyödyntäminen Suomessa
Suomessa on otolliset olosuhteet aurinkolämmön hyödyntämiseksi, koska lämmintä vettä tarvitaan ympäri vuoden. Käyttöveden lämmitys tai esilämmitys on hyvä tapa hyödyntää aurinkolämpöä. Tilojen lämmitykseen aurinkolämpöä voi hyödyntää keväästä syksyyn, lisäksi kosteissa pesu- ja kellaritiloissa pidetään lämmitystä päällä yleensä myös kesäisin. Suomen olosuhteisiin sopii erinomaisesti hybridienergiajärjestelmät, joissa tarvittava lämpö tuotetaan usealla toisiaan tukevalla energialähteellä. Hybridienergiajärjestelmässä aurinkolämmön rinnalla voi olla kohteesta riippuen mm. lämpöpumppu, vesitakka tai -kiuas, bioenergiaa, öljyä ja/tai kaukolämpöä. Aurinkolämmön yhdistäminen maalämpöön parantaa lämpöpumpun hyötysuhdetta ja pidentää järjestelmien käyttöikää. Aurinkolämpö voi kaksinkertaistaa lämpöpumpun hyötysuhdetta kuvaavan COP (Coefficient Of Performance) - luvun, joka kertoo kuinka tehokkaasti kulutettu sähköenergia saadaan muutettua lämpöenergiaksi. Aurinkolämmön myötä maa- sekä ilma-vesi-lämpöpumpun käynnissäoloaika sekä käynnistysmäärät vähenevät. Esimerkiksi maalämpöjärjestelmän kompressorin käyttöikä pitenee, kun se yleensä pitää vaihtaa noin 10–15 vuoden välein. Aurinkolämmön avulla voidaan vähentää myös bio- ja öljykattiloiden huollon tarvetta. Keväällä, kesällä ja syksyllä lämmöntarpeen ollessa vähäisempi kattiloiden polttimet voivat aiheuttaa nokeentumista pienellä liekillä ja huonommalla hyötysuhteella käydessään, jolloin huollon tarve on entistä suurempi. Aurinkolämmön avulla polttokattiloita ei tarvitse pitää käynnissä eikä huoltaa parhaimmillaan puoleen vuoteen.
ESTIFin mukaan Suomessa tyypillinen omakotitalon aurinkokerääjä on 5–8 m² ja lämminvesivaraaja 300–400 litraa. Vuonna 2007 Suomessa oli asukasta kohti aurinkolämmitystä 4 % ja Tanskassa 63 % Saksaan verrattuna. Suomen markkinat kasvoivat 2005/2006 43 %.
Aurinkolämmön hyödyntäminen maailmalla
Itävallassa 15 %:ssa omakotitaloista on aurinkolämmitys. Kasvupotentiaali on valtava mukaan lukien toimistorakennukset ja teollisuusrakennukset. ESTIF ehdottaa uusiin taloihin ja korjausrakentamiseen aurinkolämmitystä pakolliseksi. Barcelonassa siitä on hyviä kokemuksia vuodesta 1999. Israelissa se on ollut pakollista vuodesta 1980. Israel oli ensimmäinen ja Espanja toinen maa, joissa kansallisena politiikkana aurinkolämmön käyttö on velvoittavaa uusissa rakennuksissa.
Aurinkolämmön kapasiteetti käyttöveden ja rakennusten lämmittämiseen maailmassa: 128 GWth (2007) ja 103 GWth (2006). Lisäys 2006 (2005): Kiina 12,4 GWth (10 GWth) ja EU 2,3 GWth (1,3 GWth). Kapasiteetti alueittain (2006): Kiina 64 %, EU-maat 13 %, Turkki 6 %, Japani 4,5 % ja Israel 3,6 %. Aurinkolämmityksen määrä kasvoi 22 % 2006–7. Kiinan aurinkolämmityksestä 95 % tuottaa vain lämmintä vettä. Itävallassa, Saksassa ja Ruotsissa yli 50 % järjestelmistä lämmittävät myös huonetilaa. Kiinan aurinkokeräinten hinta-arvio on 210 $/m2 ja Euroopan 800 $/m2. Saksassa aurinkolämpö työllistää 12 500 ihmistä (2005).
EU-markkinat
EU:n aurinkolämmityksen markkinat kaksinkertaistuivat kolmessa vuodessa. Vuonna 2006 kasvu oli 47 %. Euroopan talojen aurinkolämmitys korvaa vuosittain 820 000 tonnia lämmitysöljyä (2006). Merkittävimmät syyt kasvuun ovat öljyn hinnan nousu, ilmastonmuutos ja yleinen kannatus.
Saksassa on määrällisesti eniten aurinkolämmitystä: 5,6 GWth ja lisäys (2006) 1,05 GWth. Henkeä kohti Saksan asennusmäärä on kuitenkin vain puolet Itävallasta: 12,7 vs. 25,2 kWth per 1 000 asukasta. Siten Saksalta odotetaan paljon enemmän tulevaisuudessa. Itävalta on Manner-Euroopan johtaja asukasta kohti asennetussa aurinkolämmössä. Ranskassa aurinkolämpö kaksinkertaistui 2004–2005 ja kasvu oli 81 % vuonna 2006. Kasvu perustui yksinkertaiseen ja epäbyrokraattiseen tukijärjestelmään. Vuonna 2006 kokonaislisäys jakautui maittain: Saksa 50 %, Itävalta 10 %, Kreikka 8 %, Ranska 7 %, Italia 6 % ja Espanja 6 %. Ruotsiin on asennettu noin kymmenen kertaa enemmän aurinkolämpöä kuin Suomeen, ja pieneen Tanskaan asennetaan enemmän kuin koko Ruotsiin. Suomen ja Tanskan väkiluku on miltei sama, joten luvut ovat vertailukelpoisia. EU:n keskiarvo on 27 kWth/1 000 asukasta. Kypros on siinä johtava: 530 kWth/1 000 as, Itävalta 225 ja Kreikka 208. Seuraavat ovat Saksa, Tanska ja Sveitsi.
Lait
Seuraavat maat ovat asettaneet uusille rakennuksille velvoitteen lämmittää tietyn määrän vedestä aurinkolämmityksellä : Vuonna 2007:
Espanja päätti maaliskuussa 2006, että uusissa ja korjattavissa rakennuksissa 30–70 % lämpimästä kotitalousvedestä on lämmitettävä aurinkolämmityksellä tai jollakin muulla uusiutuvalla energialla. Portugali suunnitteli samankaltaisia tavoitteita. Portugalissa aurinkolämmitysvaatimus on ehdollinen rakennuksen sijaintipaikan perusteella (1 neliö/asukas). Italiassa on valmisteilla uusille ja korjattaville omakoti- ja toimistotaloille vaatimus lämmittää 50 % lämpimästä vedestä aurinkolämmityksellä.
Markkinoiden kasvu laskisi menetelmän kustannuksia. Muiden maiden kokemusten mukaan asentajat harvoin oma-aloitteisesti hankkivat lisäkoulutusta, jos markkinat eivät sitä vaadi.